Mga Madalas Itanong Bakit kinokolekta ang impormasyong ito? Noong 2017, inatas ng Lehislatura ng Estadong Minnesota na ang mga distrito at charter ay kumolekta ng mas maraming datos ng mag-aaral sa pitong kategorya ng lahi at etnisidad na tinakda ng U.S. Kagawaran ng Edukasyon para sa mga partikular na pangkat. Para sa karagdagang impormasyon, sumangguni sa Minnesota Statutes 2017, 120B.35, subdivision 3 Ang layunin ng pagkolekta ng mas detalyadong impormasyon sa pinagmulang ninuno o etniko ay para mas mabuting maunawaan at makilala ang mga pang-edukasyong pangangailangan ng lahat ng mag-aaral sa Minnesota. Tintukoy ang mas detalyadong mga pangkat na ito ng Minnesota State Demographer batay sa sistema ng klasipikasyon/coding ngU.S. Census Bureau Ang datos para sa lahat ng kinatawang pangkat ay mula sa American Community Survey sa alinman sa 1-taon o 5-taong pagulong na karaniwang pangkat ng datos. Para sa karagdagang impormasyon, sumangguni sa pahina ng American Community Survey Kailan kokolektahin ang impormasyong ito? Taon ng pag-aaral na 2018-2019: Ang unang pagkolekta ng impormasyon ng ninuno o etnisidad ay unang gagawin sa limang kasosyong distrito: Community of Peace Academy, Minnetonka Public Schools, Schoolcraft Learning Community, St. Paul Public Schools, at Worthington Public Schools. Malamang ay ipadadala ng mga kasosyong distritong ito ang form ng pagkolekta ng datos sa tahanan sa tag-init/taglagas ng taon ng pag-aaral na 2018-19 kasabay ng mga form sa pagpaparehistro para sa taon ng pag-aaral na 2018-19. Iuulat ng limang kasosyong distrito ang detalyadong impormasyon ng pinagmulang ninuno o etniko sa Minnesota Department of Education (MDE) sa simula ng taon ng pag-aaral na 2018-19. Batay sa mga natutunang leksiyon sa limang kasosyong distrito, lahat ng ibang distrito at charter ay malamang magpapadala ng pinalawak na bersiyon ng form ng pagkolekta ng datos sa tahanan sa taglagas/taglamig ng taon ng pag-aaral na 2018-19 kasama ng mga form ng pag-enroll para sa taon ng pag-aaral na 2019-20. Taon ng pag-aaral na 2019-2020: Ipapaulat sa lahat ng mga distrito ang detalyadong impormasyon ng pinagmulang ninuno o etnikong ito sa departamento sa taon ng pag-aaral na 2018-19. Ang impormasyong ito ay rerepasuhin at ia-update tuwing limang taon mula sa petsa ng pang-buong estadong pagpapatupad para sa lahat ng mga distrito, kabilang ang limang unang kasosyong distrito, simula sa taon ng pag-aaral na 2014-25. 1
Lahat ba ng pamilya ay pinasasagot ng mga tanong na ito? Oo. Para sa taon ng pag-aaral na 2018-2019, ang bawat pamilya na may mag-aaral sa isa sa mga kasosyong distritong pumapasok sa K-12 ay pinasasagot sa mga tanong na ito. Ang magulang sa isa sa mga kasosyong distrito ay maaari ring papunan ng binagong form sa susunod na taon, dahil patuloy ang departamentong magsasama ng pagpuna mula sa publiko papunta sa form. Pinatutukoy sa mga mag-aaral sa tanong 1 na tukuyin kung kinikilala nila ang sarili nila bilang American Indian o Alaska Native. Ang pangkat ng mga taong ito ay tinutukoy ng estado ng Minnesota bilang mga taong kalinya ng alinman sa mga orihinal na tao ng North America at pinananatili ang pangkulturang pagkakakilanlan sa pamamagitan ng pagsapi sa tribu o pagkilala ng komunidad. Pederal na inuulat ang impormasyon at ginagamit para kalkulahin ang tulong sa estado. Anim na pederal na code na lahi/etnisidad ay lumalaba bilang tanong na "Oo/Hindi" sa form at kasama ang tanong 2-7. Ang pederal na pagkolekta ng datos ng lahi/etnisidad ay nangangailangan ng dalawang-bahaging tanong. Tinatanong ng Tanong 5 kung ang mag-aaral ay Hispanic/Latino. Tinuturing ng pederal na pamahalaan ang Hispanic/Latino bilang etnisidad. Ang mga natitirang tanong (2, 3, 4, 6, at 7) ay humihiling na ang isa man lang rsa mga sumusunod ay piliin: American Indian, Asian, Black o African American, Native Hawaiian o Pacific Islander, o White. Tinuturing ng pederal na pamahalaan ang mga pangkat na ito bilang mga lahi. Hindi kailangang pumili ng mga pamilya ng isa sa mga kategoryang ito. Kung hindi, inaatasan ng pederal na batas ang mga distritong kilalanin at iulat ang impormasyong ito para sa mga mag-aaral batay sa pinakamahusay na impormasyon na mayroon sila. Pinakokolekta ang mga distrito ng kailangang impormasyon para sa lahat ng mga mag-aaral sa paggamit ng isa sa mga sumusunod na pamamaraan sa sumusunod na pagkakasunod-sunod: A. pagkilala ng magulang o tagapag-alaga; B. angkop sa edad na sariling pagkilala ng mag-aaral, kung ang pagkilala ng magulang o tagapag-alaga ay hindi opsyon; C. kung ang mga pamamaraan sa sariling pagkilala ng magulang, tagapag-alaga o mag-aaral ay hindi posible, ang mga pagbilang sa pagtingin ay pangangasiwaan ng punong-guro o designado, alinsunod sa mga nakasulat na gabay na ginawa ng distrito. Ang impormasyon sa tanong 2-7 ay hindi nauugnay sa pagpopondo ng estado. Kung pinili ng pamilya ang Hispanic o Latino, iuulat ang mag-aaral bilang Hispanic o Latino sa pederal na antas. Halimbawa, kung natukoy ang mag-aaral bilang Hispanic o Latino at White, iuulat sila bilang Hispanic o Latino sa sistema ng pananagutan. Kung pumili ang pamilya ng mahigit isa sa sumusunod: American Indian, Asian, Black o African American, Native Hawaiian/Pacific Islander, o White ang mag-aaral ay iuulat sa pederal na antas bilang "dalawa o mas marami pang lahi." Halimbawa, kung natukoy ang mag-aaral bilang American Indian o Alaska Native at White, iuulat sila bilang "dalawa o mas marami pang lahi" sa sistema ng pananagutan. Ang pangkat ay karaniwang tinutukoy bilang ipa-pitong pederal na code ng lahi/etnisidad at hindi hayagang lumalabas sa form. 2
Minnesota mas maraming detalyadong code ng pakaninuno/etnisidad: Kasama sa mga kategoryang ito an mga tanong 1a, 3a, 4a, at 5a. Ang pagkolekta ng impormasyong ito ay hindi, subalit, pederal na pangangailangan. Hindi inaatasan ang mga distritong alamin ang mas detalyadong code ng pagkaninuno/etnisidad. Kinokolekta ang impormasyong ito dahil sa mga detalyeng kasama sa Minnesota Statutes 2017, 120B.35, subdivision 3 ayon sa tinalakay sa itaas sa seksiyong "Bakit kinokolekta ang impormasyong ito?". Anishinaabe/Ojibwe; Cherokee; Dakota/Lakota; Ibang Pagsapi sa Tribung American Indian • Asian Indian; Burmese; Chinese; Filipino; Hmong; Karen; Korean; Vietnamese; Ibang Asian • African-American; Ethiopian-Oromo; Ethiopian-Other; Liberian; Nigerian; Somali; Ibang Black • Colombian; Ecuadorian; Guatemalan; Mexican; Puerto Rican; Salvadoran; Spaniard/Spanish/Spanish- American; Ibang Hispanic/Latino Native Hawaiian oo Ibang Pacific Islander Paano kung hindi kumpletuhin ng mga pamilya ang form na ito? Kapag hindi pinunan ng mga pamilya ang form, inaatasan ang mga distritong magpasya sa mga pederal na tanong sa lahi/etnisidad batay sa pinakamahusay na impormasyong mayroon sila at isumite ang impormasyon sa Minnesota Department of Education (MDE). Hindi inaatasan ang mga distritong magpasya sa mas detalyadong code ng pagkaninuno/etnisidad. Bakit binibigyan ang ilang pangkat ng opsyong magkaroon ng mas detalyadong pangkat, pero ang iba ay hindi? Ang mga mas detalyadong pangkat ay dinidikta ng Minnesota Statutes 2017, Section 120B.35, subdivision 3 Sa ilalim ng batas na ito, ang "Native Hawaiian oo Ibang Pacific Islander" at "White" ay hindi binibigyan ng opsyong mag-ulat ng mga mas detalyadong pangkat. Sa ilalim ng batas sa mga kasanayan ng estado sa datos, Minnesota Statutes 2017 Section 13.05, subdivision3 kailangan din ang MDE na limitahan ang paggamit at pagbabahagi ng pribadong datos lang sa kung ano ang kailangan para pangasiwaan at pamahalaan ang mga awtorisadong programang mandato ng pederal na pamahalaan. Paano kokolektahin ang impormasyong ito? Para bigyan lahat ng pamilya ng pagkakataong mas partikular na tukuyin ang sarili nila, maaaring piliin ng mga distritong kolektahin ang impormasyon sa mga paraan na sa tingin nila ay angkop sa kultura at wika. Hinihikayat ang mga distritong magpadala ng form ng pagkolekta ng data at liham ng magulang sa bahay sa bawat mag- aaral. 3
Paano kung natukoy ng mga pamilya gamit ang mga nakaraang kategorya? Kung naibigay na ng mga pamilya ang impormasyong ito gamit ang mga dating form, ipasusumite muli sa kanila ang form. Ito ay dahil binabago ng Minnesota Department of Education ang mga sistema nito sa pagkolekta ng datos. Ang dating naulat na mga kategorya ng lahi/etnisidad ay hindi ipapasa sa bagong sistema dahil ang dating naulat na impormasyon ay maaaring iba sa mga sistema. Paano gagamitin ang impormasyong ito sa lebel ng estado? Ang mas detalyadong impormasyon ng lahi/etnisidad ay gagamitin para sa layunin ng pagkolekta ng estado ng datos at pag-uulat. Ayon sa batas ng estado, inuulat ng Departamento ng Edukasyon ng Minnesota ang impormasyong ito sa antas ng pangkat para sa pagtatasa at datos ng pagtatapos sa unang taon. Ang pag-ulat sa hinaharap ay maaaring kasama ang impormasyon sa antas ng pangkat para sa mga indikasyon ng paglago, paghahanda sa postsegundaryong oportunidad na akademiko at karera, kaligtasan sa paaralan at pag- ugnay sa mga mag-aaral at koneksiyon sa paaralan. Isasama ang impormasyon ng lahi/etniko ng mag-aaral sa katayuan ng mag-aaral sa espesyal na edukasyon, katayuan bilang nag-aaral ng Ingles, kasarian at ibang demograpikong impormasyon. Ang mga ulat sa hinaharap ay malanang magbibigay ng mga ulat ng pangkat na nagpapahintulot sa maramihang kumbinasyon o pagpili ng impormasyong ito. Halimbawa, ang pagkolekta ng impormasyong ito ay magpapahintulot sa paghahambing ng dati ng nagtatapos para sa lalaking Chinese na mag-aaral na hindi nagsasalita ng Ingles sa mga babaeng mula-Somali na hindi nagsasalita ng Ingles.
Alinsunod sa mga kasanayan sa pag-ulat ng MDE, ang pag-uulat ay pipigilan para sa anumang pangkat na mas kaunti sa 10 mag-aaral, kasama ang mga resulta kung saan ang natitirang katawan ng mag-aaral ay mas maliit sa 10 mag-aaral. Ang mga indibiduwal na talaan ng mag-aaral ay protektado ng Family Education Records and Privacy Act (FERPA). Nagbibigay ang FERPA ng gabay sa kung paani nagbabahagi ang mga paaralan ng impormasyon ng mag-aaral. Para sa karagdagang impormasyon, sumangguni sa pahina ng FERPA Iuulat ba ang impormasyong ito sa pederal na pamahalaan? Tanging ang pederal na inaatas na impormasyon ng lahi/etnisidad mula sa mga tanong 1-6 (American Indian o Alaska Native; Asian; Black o African American; Hispanic/Latino; Native Hawaiian o Pacific Islander; White) ay iuulat sa pederal na pamahalaan. Ang mas detalyadong etnikong impormasyon (1a, 3a, 4a, at 5a) ay hindi iuulat sa pederal na pamahalaan. Lilimitahin din ang impormasyong ito sa mga sumusunod na paraan: Hindi pampublikong iuulat ang impormasyong ito sa indibiduwal na antas ng mag-aaral. • Hindi iuugnay ang impormasyong ito sa katayuan ng imigrasyon sa lebel ng estado o pederal at hindi susuriin sa ibang lugar. Hindi maaapektuhan ng impormasyong ito kung maaaring dumalo o hindi ang mag-aaral mo sa paaralan. 4
Bagaman ang impormasyon ay kokolektahin sa mga indibiduwal na mag-aaral, pampubliko lang ito iuulat para sa mga pangkat ng mga mag-aaral. Ang mga ulat na nilaan ng departamento ay inaatasang magprotekta sa pagkakakilanlan ng bawat mag-aaral, at ang pangkat ng mga mag-aaral ay dapat sapat ang dami upang walang makilalang indbiduwal na mag-aaral. Hindi iuugnay ang impormasyong ito sa pagganap ng guro o pagsusuri. • Hindi maaapektuhan ng impormasyong ito ang pagpasok sa kolehiyo. Sino ang lokal na makakakuha ng impormasyong ito? Ang form na ito ay ang nilalaman nitong impormasyon ay ipapasok sa mga sistema ng datos ng taong may tamang access at pagsasanay sa datos sa tanggapang administratibo ng paaralan ng mag-aaral mo. Ang tauhan ng paaralang responsable sa pagpapadali ng pagkumpleto ng at pagkolekta ng mga form ng datos ay maaari ding tumingin sa nakumpletong form habang dinadala ito sa tanggapan ng pangangasiwa. 5